Public procurement notice: Voluntary Ex Ante Transparency Notice
Published: 2019-04-26
Buyer: Espoon kaupunki
Country: FI
Contract type: Services
Procedure: Contract award without prior publication
CPV classification: 72000000
Estimated value: 4000000 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Espoon kaupungilla on käytössään henkilöstö- ja palkkahallinon informaatiojärjestelmä (”HIJAT”), jonka toimittajana on CGI Suomi Oy. Järjestelmän osalta on voimassa oleva sopimus ”Henkilöstö- ja palkkahallinnon informaatiojärjestelmän ylläpito- ja kehitystyösopimus nro 280445” CGI Suomi Oy:n kanssa. HIJAT-järjestelmän nykyversio on ylittänyt teknisen elinkaarensa ja järjestelmän ylläpito on päättymässä. Siten järjestelmää ei ole enää mahdollista päivittää eikä kehittää. HIJAT-järjestelmän nykyversio ei enää palvele riittävällä tasolla Espoon kaupungin tarvetta, koska tarvitsemme rakenteellista, aikasidonnaista tietoa (järjestelmäratkaisua), jonka tiedot ovat täydennettävissä ja luettavissa palvelurajapintojen kautta automaatioasteen nostamiseksi. Edellä mainitun vuoksi on välttämätöntä päivittää nykyinen järjestelmä palvelun uusimpaan versioon, jolloin se vastaa yleisesti palkanlaskentajärjestelmille asetettuja vaatimuksia ja Espoon kaupungin tarpeita.
Henkilöstö- ja palkkahallinnon informaatiojärjestelmän versiopäivityksen tarkoituksena on palkanlaskennan ja palvelussuhteen elinkaaren hallintaan liittyvien järjestelmäpalveluiden toteuttaminen uudistetulla teknologialla ja uudelleen määritellyillä prosesseilla ja toimintatavoilla. HIJAT-järjestelmän uudistaminen toteutetaan hankkeena, joka koostuu Espoon, Helsingin ja Vantaan kaupunkien yhteisestä määrittelyprojektista sekä henkilöstö- ja palkkahallinnon informaatiojärjestelmän versiopäivityksen käyttöönottoprojektista ja siihen liittyvistä palveluista. Versiopäivityksen käyttöönoton myötä laajenee myös muun muassa Espoon kaupungin työntekijöilleen tarjoama mahdollisuus käyttää roolikohtaisia palveluita. Lisäksi Espoon kaupunki tarvitsee järjestelmälle ylläpidon ja kehittämisen. Yhteisen hankkeen lopputuloksena syntyy päivitetty palvelukokonaisuus, johon edellä mainitut kaupungit ovat voineet vaikuttaa ja tuoda omat kaupunkikohtaiset tarpeensa.
Hankintalain 40 § 2 momentin 2 kohdan mukaan hankintayksikkö voi valita suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta. CGI Suomi Oy:llä on yksinoikeus henkilöstö- ja palkkahallinnon informaatiojärjestelmä HIJAT:iin. Ainoastaan CGI Suomi Oy voi toteuttaa tarvittavan versiopäivityksen rakentamaansa ja ylläpitämäänsä nykyiseen HIJAT-järjestelmään. CGI Suomi Oy:n yksinoikeuden vuoksi se on ainoa taho, jolta edellä mainittu hankinta voidaan tehdä. Markkinakartoituksen perusteella markkinoilla ei ole vastaavaa henkilöstö- ja palkkahallinnon järjestelmää suuren kaupungin tarpeisiin, joten järkeviä vaihtoehtoisia ratkaisuja ei ole, eikä kilpailun puuttuminen johdu hankinnan ehtojen keinotekoisesta kaventamisesta. Edellä esitettyyn viitaten Espoon kaupunki katsoo, että kyseinen henkilöstö- ja palkkahallinnon informaatiojärjestelmän versiopäivityksen toteutus voidaan hankkia CGI Suomi Oy:ltä suorahankintana.


Winner: CGI Suomi Oy
Award value: 4000000